23/09/2010 | Administración LocalMunicipal
Malpica de Bergantiños
Secretaría
Bases reguladoras para a convocatoria de axudas ás entidades sen ánimo de lucro para o fomento do asociacionismo, a cultura e a solidariedade

DISPOSICIÓNS XERAIS 1.–Finalidade e obxecto. Sendo a finalidade desta convocatoria apoiar ás entidades sen fins de lucro no seu funcionamento ou no mantemento das súas actividades e nas programacións que desenvolvan en materia de cultura, conforme ó disposto na Lei 7/1985, de bases de réxime local; e na normativa que a desenvolve; na Lei 5/1997, de administración local de Galicia, e con cargo as partidas presupostarías correspondentes do Concello de Malpica de Bergantiños, convócanse, para o período que vai comprendido entre o 1 de xaneiro e o 31 de decembro de 2010, as axudas para os programas que de seguido se detallan: 1.1.–Programa, limites de creto dos programas e aplicación orzamentaria. O importe global para as presentes subvencións será de 19.125,76 € con cargo á partida 338.480 do orzamento do Concello de Malpica para o ano 2010. O alcalde previa proposta da comisión avaliadora poderá aprobar a modificación das cuantías asignadas a cada programa da presente convocatoria.1.2.–Obxecto das axudas convocadas: 1.2.1.–No programa de promoción das cabalgadas de Reis subvencionaranse os gastos derivados da organización de Cabalgadas de Reis nas diferentes parroquias do Concello con cantidades de ate un máximo de 300,00 € para as entidades que organicen cabalgadas en 3 ou máis parroquias, ate un máximo de 228,38 € para aquelas outras entidades que organicen cabalgadas en dúas parroquias e ate un máximo de 120,00 € para aquelas entidades que organicen cabalgadas nunha soia parroquia.1.2.2.–No programa de promoción das actividades do Antroido subvencionarase a realización das manifestacións tradicionais do Antroido en cada parroquia, así como a realización de actividades especialmente dedicadas aos nenos, cunha cantidade máxima de 400,00 € para aquelas actividades que acrediten un especial interese etnográfico e/ou se complementen con actividades dirixidas á infancia e á xuventude.1.2.3.–No programa de promoción dos festivais de verán subvencionarase a realización de concertos musicais no periodo comprendido entre o 15 de xuño e o 15 de setembro, especialmente aqueles que teñan capacidade de incidir na promoción turística do Concello e os que se dirixan á mocidade como público preferente.1.2.4.–No programa de promoción cultural e da solidariedade subvencionaranse todo tipo de actividades culturais e de promoción da solidariedade, que non sexan obxecto de axuda noutros programas desta convocatoria, así como os gastos de funcionamento das entidades culturais, sen máis limitacións das establecidas con carácter xeral. Con carácter xeral non poderán ser obxecto de axuda na presente convocatoria as actividades subvencionadas, no mesmo exercicio, a través doutras axudas do Concello de Malpica de Bergantiños.2.–Solicitantes.2.1.–Poderán optar aos programas contidos na presente convocatoria: a) As entidades xuridicamente constituídas que cumpran os seguintes requisitos:  Carecer de fins de lucro.  Desenvolver as súas actividades no ámbito territorial do Concello de Malpica de Bergantiños.  Estar inscritas no Rexistro municipal de asociacións. b) Os centros de ensino do Concello de Malpica de Bergantiños 3.–Condicións.3.1.–As entidades poderán solicitar axudas a cada un dos programas (promoción cultural e da solidariedade, promoción das actividades de Antroido e promoción das cabalgadas de Reis), debendo priorizarse entre as peticións.3.2.–O Concello de Malpica poderá conceder ata un máximo de 4.000,00 € polo total das peticións a cada entidade solicitante.3.3.–Non obstante, para a concesión primarase o maior esforzo económico que a realización das actividades supón para a entidade solicitante.3.4.–A entidade que recibise unha axuda do Concello de Malpica fará constar en lugar visible e destacado da publicidade da actividade a colaboración do Concello de Malpica de Bergantiños coa lenda: “Patrocina: Concello de Malpica de Bergantiños” acompañada do anagrama do mesmo. O tamaño do anagrama e lenda deberá ser, cando menos, de igual tamaño que os restantes que aparezan no mesmo soporte gráfico.3.5.–A publicidade e materiais gráficos elaborados con motivo das actividades que reciban axudas do Concello de Malpica de Bergantiños utilizarán o idioma galego.4.–Documentación.4.1.–As solicitudes deberán formularse nos modelos normalizados que se facilitarán no Concello de Malpica de Bergantiños. Achegarase tamén a seguinte documentación: a) Fotocopia da tarxeta do CIF da entidade. b) Fotocopia dos estatutos da entidade. c) Fotocopia da tarxeta do NIF do representante. d) Certificación dos datos bancarios da entidade, segundo modelo aprobado polo Concello de Malpica. e) Certificación acreditativa do acordo de solicitude e do nomeamento do representante para as súas relacións co Concello de Malpica. f) Declaración do representante de non estar incurso en causas de incompatibilidade ou incapacidade para contratar e percibir subvencións da Administración pública e de aceptación das bases da convocatoria. g) Memoria explicativa da actividade que se vai realizar, que fará mención ás persoas beneficiadas directa ou indirectamente pola axuda, ó calendario fixado e o resumo dos programas levados a cabo no exercicio anterior, se é o caso. h) Deberá presentar, tamén, unha previsión de ingresos e gastos.4.2.–A documentación sinalada nos apartados a), b), c) e d) non terá que ser presentada se xa se presentou ó solicitar a súa inscrición no rexistro municipal de asociacións e non houbo variación nela.4.3.–A documentación que se entregue en fotocopia ha de vir debidamente compulsada.4.4.–O defecto, erro ou ausencia na presentación da documentación á que se refire esta base 4, deberá ser emendado no prazo de 10 días dende a recepción do requirimento.5.–Lugar e prazo de presentación de solicitudes.5.1.–As solicitudes presentaranse no Rexistro do Concello de Malpica de Bergantiños e na forma prevista no artigo 38.4 da Lei 30/1992, de réxime xurídico das administracións públicas e do procedemento administrativo común.5.2.–O prazo de presentación de solicitudes será de 30 días naturais, contados dende o día seguinte ao de publicación das presentes bases no Boletín Oficial da Provincia.5.3.–Non obstante o anterior, ao longo do exercicio orzamentario poderán presentarse solicitudes que, por circunstancias novas ou por causas imprevisibles e excepcionais, non puidesen presentarse no prazo sinalado no parágrafo anterior; esta circunstancia deberá motivarse e acreditarse axeitadamente, e o importe total das concesións por cada programa non poderá supera-lo 10 por cento do importe total da consignación deste. Estas peticións tramítanse de acordo coas presentes bases, agás o cumprimento do prazo, sempre que exista creto suficiente.6.–Resolución dos programas.6.1.–A concesión das subvencións realizarase, previo informe do Departamento de Educación e Cultura, mediante acordo da Alcaldía do Concello de Malpica, a proposta motivada da comisión avaliadora composta polos seguintes membros: O alcalde. A concelleira de Cultura, Educación, Xuventude e Deportes. Un concelleiro designado polo alcalde. O técnico responsable do Departamento de Educación e Cultura, con voz pero sen voto.6.2.–A selección das peticións e a contía das subvencións determinarase unha vez consideradas as actividades que se van realizar, en función dos seguintes criterios: ● Financiamento aportado pola propia entidade (0-10 puntos). ● A prioridade establecida pola entidade de entre as súas propostas (0-5 puntos). ● Número de beneficiados directa ou indirectamente polas actividades (0-15 puntos). ● Interese das actividades (de 0-70 puntos) en función de: * A súa repercusión no espallamento e conservación de costumes e tradicións específicas do noso Concello (0-20 puntos). * O carácter periódico ou permanente das actividades obxecto de subvención (de 0-10 puntos). * A proposta de actividades que complementen a oferta existente (0-5 puntos). * A asistencia as xuntanzas de programación participativa (de 0-15 puntos). * A coordinación co Concello no desenvolvemento das actividades (de 0-5 puntos). * O interese turístico da actividades realizadas (0-15). 6.3.–A resolución da convocatoria realizarase por resolución da Alcaldía previo dictame da comisión avaliadora nun prazo que non poderá exceder de 3 meses dende a publicación das bases.6.4.–Non téndose notificado resolución expresa nese prazo, as solicitudes entenderanse desestimadas. A práctica de notificación axustarase ás disposicións contidas no artigo 59 da Lei 30/92, de 26 de novembro, de Réxime Xurídico das Administracións Públicas e Procedemento Administrativo Común.7.–Xustificación e pagamento.7.1.–Consideracións xerais.7.1.1.–O gasto xustificado documentalmente deberá acadar, o total do importe da subvención concedida e no caso de existir outras axudas, a suma das subvencións concedidas para o mesmo obxecto, obtidas de administracións públicas ou entidades privadas.7.1.2.–O pago das subvencións realizarase previa xustificación polo beneficiario do cumprimento da finalidade para a que se concedeu nos termos establecidos nas presentes bases. Previa petición do beneficiario tamén poderán realizarse pagos anticipados con carácter previo á xustificación. Podendo anticiparse ate o 50% da cantidade concedida, acreditando previamente atoparse ao corrente dos pagos coa Facenda Municipal. O 50% restante abonarase unha vez xustificado o total do importe concedido. Producirase a perda do dereito ao cobro total ou parcial da subvención no suposto de falta de cumprimento das condicións de xustificación, sendo aplicable o establecido na Lei 38/2003, de 17 de novembro, xeral de subvencións en canto o reintegro e responsabilidades.7.1.3.–Os gastos xustificados deberán axustarse aos conceptos incluídos no orzamento inicial. Non obstante, despois de solicitude razoada do beneficiario da subvención, poderá autorizarse o cambio dos obxectivos ou conceptos concretos que se detallan na memoria ou presuposto da solicitude, sempre que se manteña a finalidade da subvención. Esta solicitude deberá presentarse antes dos tres meses do fin do prazo inicial de xustificación e requirirá a proposta da correspondente comisión avaliadora, que deberá ter en conta as seguintes circunstancias: * Se o presuposto da nova actividade é superior ou igual ao presuposto subvencionado a xustificar inicial, manteranse as mesmas condicións da subvención concedida: importe da subvención e presuposto subvencionado a xustificar. * Se o presuposto da nova actividade é inferior ó presuposto subvencionado a xustificar, a comisión avaliadora, deberá determina-lo novo importe da subvención e o novo presuposto subvencionado a xustificar, que serán inferiores ós inicialmente establecidos. A autorización de cambio será obxecto de resolución da Alcaldía.7.1.4.–Para o cobramento da subvención ás entidades deberán estar ao día nas súas obrigas co Concello de Malpica.7.1.5.–Toda alteración das condicións tidas en conta para a concesión da subvención, e en todo caso a obtención concorrente de subvencións doutras administracións públicas ou entidades privadas, poderá dar lugar á modificación da resolución da concesión. Polo tanto, o importe das subvencións concedidas, en ningún caso, poderá ser de tal contía que, en concorrencia con subvencións ou axudas doutras administracións públicas ou entidades privadas, supere o custo da actividade que desenvolverá o beneficiario.7.1.6.–O beneficiario queda obrigado a facilitar canta información lle sexa requirida polo Concello e polo Consello de Contas e sométese ás responsabilidades e réxime sancionador establecido na Lei Xeral Orzamentaria e, no seu caso, ó disposto no Código Penal.7.2.–Prazo de xustificación.7.2.1.–O prazo para a xustificación das subvencións será de seis meses, contados a partir da data de notificación da concesión da mesma, se ben antes de finaliza-lo prazo, poderá ampliarse por solicitude do interesado ou a proposta razoada da unidade xestora.7.2.2.–Se non se presentase a xustificación dentro de prazo (inicial ou prorrogado), por resolución de Alcaldía iniciarase o expediente de anulación do correspondente compromiso. A resolución final será notificada á entidade.7.3.–Documentación xustificativa.7.3.1.–Para o cobramento da subvención as entidades deberán presentar a seguinte documentación: 7.3.1.1.–Declaración ou certificación de ter cumprida a finalidade da subvención mediante a realización das actividades para as que foi concedida, así como memorias de prensa, materiais gráficos editados e canta documentación contribúa a clarexar a realización e alcance do investimento e no seu caso acreditación de teren realizado os materiais de difusión da entidade e das actividades obxecto de axuda en galego.7.3.1.2.–Relación detallada das subvencións ou axudas obtidas doutras administracións públicas ou entidades privadas para o mesmo obxecto ou, pola contra, declaración de non ter outras subvencións públicas ou privadas para o mesmo obxecto.7.3.1.3.–Acreditación da realización de gastos, do xeito seguinte: a) As subvencións que teñan por finalidade a realización de actividades que xeren gastos correntes xustificaranse mediante facturas orixinais ou fotocopias compulsadas. No caso de gastos de persoal, poderán achegarse como xustificante as nóminas acreditativas do pagamento ou os documentos xustificativos de ingreso dos seguros sociais. O gasto xustificado mediante a documentación sinalada deberá acadar, alomenos, o importe da axuda concedida, tal como vén este definido no parágrafo 1 das consideracións xerais de xustificación ou a suma das subvencións obtidas de administracións públicas ou entidades privadas, no caso de que existan. b) En ningún caso se admitirán como xustificante dos gastos as cantidades satisfeitas ao concello, polo uso das súas instalacións.7.4.–Tramitación da xustificación.7.4.1.–Á vista da documentación xustificativa presentada, o órgano competente estimará o cumprimento das actividades e se a documentación é correcta, procederase ó pagamento do total da subvención concedida ou do 50% restante da subvención no caso de terse solicitado e concedido o adianto ao que se fai referencia no apartado 7.1.2 das presentes bases.7.4.2.–No caso de que a documentación xustificativa fose incorrecta ou insuficiente, darase un prazo de 10 días para a súa corrección.7.4.3.–De non cumprirse o requisito establecido no apartado anterior dentro do prazo sinalado, e sempre que se acredite o cumprimento da finalidade, o importe da subvención reducirase proporcionalmente aos gastos xustificados correctamente. No caso de terse solicitado e concedido o adianto ao que se fai referencia no apartado 7.1.2 das presentes bases e resultar xustificada unha cantidade inferior o 50% xa pagado, a entidade afectada disporá de 15 días dende a comunicación por parte do Concello de Malpica de Bergantiños, para devolver a diferencia resultante, a través das formulas que na comunicación se sinalen. De non devolver a cantidade resultante e sen menoscabo das accións legais e administrativas pertinentes, a entidade afectada non poderá recibir axuda algunha do Concello de Malpica ata a regularización deste trámite.7.4.4.–O aboamento da subvención materializarase mediante ingreso na conta sinalada pola entidade. Disposición adicional primeira. Con carácter xeral admitiranse fotocopias sempre que veñan compulsadas: * Diante de notario. * Pola secretaría do Concello de Malpica de Bergantiños Polo órgano administrativo que teña no seu poder os documentos orixinais. Disposición adicional segunda. Para o non previsto nesta convocatoria serán de aplicación as normas incluídas nas bases de execución do orzamento xeral do Concello de Malpica de Bergantiños do exercicio de 2010.” Malpica de Bergantiños, 10 de setembro de 2010. O alcalde José Ramón Varela Rey”